પૂર્વ ભારતીય હોકી કેપ્ટન સરદાર સિંહે હોકીને અલવિદા કરી દીધું છે. સરદાર સિંહે હોકીમાંથી નિવૃતિ જાહેર કરી જણાવ્યું હતું કે, છેલ્લા 12 વર્ષમાં તે ખૂબ હોકી રમ્યો છે અને હવે યુવાઓને જવાબદારી આપવાનો સમય આવી ગયો છે. સરદારે કહ્યું કે, તેમણે એશિયાઇ રમતોમાં નિરાશાજનક પ્રદર્શન બાદ આ નિર્ણય લીધો છે જેમાં ભારત પોતાનું ટાઇટલ બચાવવામાં અસફળ રહ્યું છે અને તેને બ્રોન્ઝ મેડલ સાથે સંતોષ માનવો પડ્યો હતો. સરદારસિંહની ઉંમર વધી રહી છે અને હવે તેમની રમતમાં અગાઉ જેવી સ્ફૂતિ રહી નથી.